luonnos 30.9.2021

|  |  |  |
| --- | --- | --- |
| maa- ja metsätalousministeriö | Muistio |  |
| Neuvotteleva virkamies | 30.9.2021 |  |
| Suvi Ruuska |  |  |

**MAA- JA METSÄTALOUSMINISTERIÖN ASETUS ELÄINTEN HYVINVOINTIKORVAUKSESTA ANNETUN MAA- JA METSÄTALOUSMINISTERIÖN ASETUKSEN MUUTTAMISESTA**

1. Yleistä

Ohjelmakaudella 2014-2020 Euroopan unionin maaseudun kehittämistoimenpiteet perustuvat Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta annettuun Euroopan parlamentin ja neuvoston asetukseen (EU) N:o 1305/2013, jäljempänä *maaseutuasetus*. Maaseudun kehittämistoimenpiteet jäsenvaltioissa perustuvat jäsenvaltion maaseutuasetuksen perusteella laatimaan ja Euroopan komission hyväksymään maaseudun kehittämisohjelmaan. Euroopan komissio hyväksyi Manner-Suomen maaseudun kehittämisohjelman 2014–2020 12.12.2014. Manner-Suomen maaseudun kehittämisohjelmaan sisältyy tukijärjestelmänä muun muassa eläinten hyvinvointikorvaus.

Tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuosina 2021 ja 2022 sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta varojen ja soveltamisen osalta vuosina 2021 ja 2022 ja asetuksen (EU) N:o 1308/2013 muuttamisesta varojen ja tällaisen tuen jakamisen osalta vuosina 2021 ja 2022 annetun Euroopan parlamentin ja neuvoston asetuksen 2020/2220 1 artiklan 1 kohdan mukaan Euroopan maaseudun kehittämisen maatalousrahaston mukaisten ohjelmien kestoa pidennetään vuoden 2022 loppuun asti. Edellä mainitulla perusteella Suomessa on tarkoitus soveltaa Manner-Suomen maaseudun kehittämisohjelmaa 2014–2020 myös vuosina 2021 ja 2022. Tältä osin Manner-Suomen maaseudun kehittämisohjelmaan 2014–2020 on tehty muutoksia. Muutokset hyväksyttiin Manner-Suomen maaseudun kehittämisohjelman 2014–2020 täytäntöönpanoa seuraavassa maaseutuohjelman seurantakomiteassa 1.12.2020. Maaseutuasetuksen 58 a artiklassa tarkoitettuja Euroopan unionin maatalousalan ja maaseutualueiden elvyttämiseen tarkoitettuja varoja koskeva muutosesitys Manner-Suomen maaseudun kehittämisohjelmaan 2014-2020 toimitettiin Euroopan komissiolle 16.4.2021. Euroopan komissio hyväksyi muutokset 4.8.2021 (Euroopan komission täytäntöönpanopäätös C(2021)5947).

Kansallisesti eläinten hyvinvointikorvauksesta säädetään eräistä ohjelmaperusteisista viljelijäkorvauksista annetussa laissa (1360/2014). Lain 7 §:n 5 momentin nojalla on annettu maa- ja metsätalousministeriön asetus eläinten hyvinvointikorvauksesta (117/2015). Asetuksella säädetään tarkemmin eläinten hyvinvointikorvauksen ehdoista.

**2. Asetuksen sisältö**

Eläinten hyvinvointikorvauksesta annettua maa- ja metsätalousministeriön asetusta ehdotetaan muutettavaksi. Asetukseen tehtäisiin Manner-Suomen maaseudun kehittämisohjelmaan 2014–2020 vuodelle 2022 hyväksyttyjä muutoksia vastaavat muutokset.

3 §

Asetuksen 3 §:ssä säädettäisiin tarkemmin nautojen hyvinvointisuunnitelmaa koskevan toimenpiteen ehdoista. Hyvinvointisuunnitelma on vuosittainen toiminnan hallinta- ja kehittämissuunnitelma, joka sisältää tilakohtaisia toimia nautojen hyvinvoinnista, terveydenhoidosta ja bioturvallisuudesta. Viljelijällä olisi oltava hyvinvointisuunnitelma sitoumuskauden alusta lähtien. Pykälässä säädettäisiin siitä, mitä hyvinvointisuunnitelmaan tulisi sisältyä. Nautatiloilla hyvinvointisuunnitelmaan sisältyviä tilakohtaisia toimia olisivat tila-automaation ja järjestelmien toiminnan varmistamiseen ja toimintahäiriöihin varautumiseen tähtäävät toimenpiteet, tuotannon ja eläinten ruokinnan toteuttamisen suunnittelu ja seuranta, tartuntojen estämiseen ja bioturvaan liittyvien toimenpiteiden suunnittelu, nautojen hyvinvoinnin parantaminen ja vasikoiden hyvinvoinnin parantaminen.

13 §

Asetuksen 13 §:ssä säädettäisiin tarkemmin sikojen hyvinvointisuunnitelmaa koskevan toimenpiteen ehdoista. Hyvinvointisuunnitelma on vuosittainen toiminnan hallinta- ja kehittämissuunnitelma, joka sisältää tilakohtaisia toimia sikojen hyvinvoinnista, terveydenhoidosta ja bioturvallisuudesta. Viljelijällä olisi oltava hyvinvointisuunnitelma sitoumuskauden alusta lähtien. Pykälässä säädettäisiin siitä, mitä hyvinvointisuunnitelmaan tulisi sisältyä. Sikatiloilla hyvinvointisuunnitelmaan sisältyviä tilakohtaisia toimia olisivat tila-automaation ja järjestelmien toiminnan varmistamiseen ja toimintahäiriöihin varautumiseen tähtäävät toimenpiteet, eläinten ruokinnan toteuttamisen suunnittelu, emakko- ja yhdistelmäsikaloiden tuotantosuunnittelu, tartuntojen estämiseen ja bioturvaan liittyvien toimenpiteiden suunnittelu sekä sikojen hyvinvointia parantavien toimenpiteiden suunnittelu ja seuranta.

16 a §

Asetukseen lisättäisiin uusi 16 a §, jossa säädettäisiin tarkemmin emakoiden ja ensikoiden vapaaporsitus –toimenpiteen ehdoista. Vapaaporsituksessa ensikko ja emakko olisi pidettävä vapaana ennen porsimista, koko porsimisajan ja sen jälkeen koko imetysajan. Pykälän 1 momentissa säädettäisiin tarkemmin tilanteista, joissa emakon ja ensikon liikkumista saisi rajoittaa. Pykälän 2 ja 3 momenteissa säädettäisiin vapaaporsituksessa käytettävälle karsinalle asetettavista vaatimuksista. Jos toimenpidettä toteutetaan vain osan maatilan emakoiden ja ensikoiden osalta, viljelijän olisi ilmoitettava sitoumusta antaessaan porsituskarsinoiden määrä, jotka täyttävät 2 ja 3 momentissa säädetyt edellytykset ja jotka ovat jatkuvassa käytössä 1 päivästä tammikuuta 31 päivään joulukuuta. Edellä mainittuja porsituskarsinoita olisi oltava käytössä vähintään yksi edellä mainittuna ajanjaksona.

22 §

Asetuksen 22 §:ssä säädettäisiin tarkemmin lampaiden ja vuohien hyvinvointisuunnitelmaa koskevan toimenpiteen ehdoista. Hyvinvointisuunnitelma on vuosittainen toiminnan hallinta- ja kehittämissuunnitelma, joka sisältää tilakohtaisia toimia lampaiden ja vuohien hyvinvoinnista, terveydenhoidosta ja bioturvallisuudesta. Viljelijällä olisi oltava hyvinvointisuunnitelma sitoumuskauden alusta lähtien. Pykälässä säädettäisiin siitä, mitä hyvinvointisuunnitelmaan tulisi sisältyä. Lammas- ja vuohitiloilla hyvinvointisuunnitelmaan sisältyviä tilakohtaisia toimia olisivat tila-automaation ja järjestelmien toiminnan varmistamiseen ja toimintahäiriöihin varautumiseen tähtäävät toimenpiteet, tuotannon ja eläinten ruokinnan toteuttamisen suunnittelu ja seuranta, tartuntojen estämiseen ja bioturvaan liittyvien toimenpiteiden suunnittelu sekä eläinten hoitotoimenpiteiden ja pito-olosuhteiden parantamisen suunnittelu.

27 §

Asetuksen 27 §:ssä säädettäisiin tarkemmin siipikarjan hyvinvointisuunnitelmaa koskevan toimenpiteen ehdoista. Hyvinvointisuunnitelma on vuosittainen toiminnan hallinta- ja kehittämissuunnitelma, joka sisältää tilakohtaisia toimia siipikarjan hyvinvoinnista, terveydenhoidosta ja bioturvallisuudesta. Viljelijällä olisi oltava hyvinvointisuunnitelma sitoumuskauden alusta lähtien. Pykälässä säädettäisiin siitä, mitä hyvinvointisuunnitelmaan tulisi sisältyä. Siipikarjatiloilla hyvinvointisuunnitelmaan sisältyviä tilakohtaisia toimia olisivat eläinten ruokinnan toteuttamisen suunnittelu ja seuranta, tartuntojen estämiseen ja bioturvaan liittyvien toimenpiteiden suunnittelu, pito-olosuhteiden parantamisen suunnittelu sekä eläinten terveyteen liittyvien mittareiden seuraaminen.

Asetuksen olisi tarkoitus tulla voimaan 1.1.2022. Mitä asetuksen 16 a §:n 3 momentissa säädetään pinta-ala- ja kääntöhalkaisijavaatimuksista, ei kuitenkaan sovellettaisi viljelijöihin, jotka ovat investoineet 6 neliömetrin porsituskarsinoihin ennen 31 päivää joulukuuta 2021.

**3. Lausunnot**

Asetusehdotuksesta pyydettiin lausunto valtiovarainministeriöltä, ympäristöministeriöltä, Ruokavirastolta, Eläintautien torjuntayhdistys ETT ry:ltä, elinkeino-, liikenne- ja ympäristökeskuksilta, Maa- ja metsätaloustuottajain Keskusliitto MTK ry:ltä, Svenska Lantbruksproducenternas Centralförbund SLC rf:ltä, Luonnonvarakeskukselta, Helsingin yliopiston eläinlääketieteelliseltä tiedekunnalta, Eläinten hyvinvointikeskukselta, Eläinsuojeluliitto Animalia ry:ltä, SEY Suomen Eläinsuojeluyhdistysten liitto ry:ltä, ProAgria Keskusten Liitolta, Svenska lantbrukssällskapens förbund rf:ltä, Maaseudun Kehittäjät ry:ltä, Maidonjalostajien ja meijeritukkukauppiaiden liitto ry:ltä, Pihvikarjaliitto ry:ltä, Suomen Siipikarjaliitto ry:ltä, Suomen Sikayrittäjät ry:ltä, Suomen Lammasyhdistys ry:ltä ja Suomen Vuohiyhdistys ry:ltä.

Lausunnon antoivat